આ બન્ને મહાનુભાવોએ ભેગા મળીને સીબીઆઈની વિશ્વસનીયતાને મરણતોલ ફટકો મારી દીધો છે અને સીબીઆઈને કદાચ પોતાની શાખ પ્રસ્થાપિત કરવામાં દાયકાઓ નીકળી જાય તો નવાઈ પામવા જેવું નહીં રહે. . વાસ્તવિકતા એ છે કે ભાજપ હોય કે કોંગ્રેસ, મનમોહનસિંઘ વડાપ્રધાન હોય કે નરેન્દ્ર મોદી સીબીઆઈનો વડો કહ્યાગરો હોય એમ તમામ સરકારો દૃઢતાપૂર્વક માને છે અને માટે જ સીબીઆઈના અધિકારીની નિમણૂકમાં વિશેષ ધ્યાન આપવામાં આવે છે.